Leng Ouch

Mae Leng Ouch (ganwyd 1975) yn ymgyrchydd hinsawdd o Cambodia. Treuliodd ei blentyndod cynnar yn y coedwigoedd yng Nghambodia a daeth yn actifydd yn erbyn torri coed (logio) anghyfreithlon yng nghoedwigoedd y wlad. Mae'n fwyaf adnabyddus am recordio-cudd gweithgareddau logio anghyfreithlon yn ei wlad enedigol.

 Bywyd cynnar 
Treuliodd Leng Ouch y rhan fwyaf o'i blentyndod yng nghyfnod y Khmer Rouge yn cuddio yn jyngl Cambodia gan ddechrau ar ei addysg ar ôl i'r teulu symud i Phnom Penh ym 1980. Gweithiodd yn galed ac enillodd ysgoloriaeth yn y gyfraith gan ganiatáu iddo ymuno â llawer o sefydliadau hawliau dynol gan ddechrau ei yrfa fel ymgyrchydd.

 Gyrfa 
Sefydlodd Leng Ouch Dasgluoedd Hawliau Dynol Cambodia (CHRTF), sefydliad ar gyfer brwydro yn erbyn datgoedwigo yn Cambodia. Yn ystod y 2000au a 'r 2010au aeth Leng mewn rol cudd i sefyllfaoedd peryglus, yn aml gan dynnu lluniau a chofnodi tystiolaeth o logio anghyfreithlon a arweiniodd at ganslo 23 consesiwn tir a datguddio gwaith y cwmnïau logio mawr. Yn aml, defnyddiai guddwisgoedd i'w gynorthwyo yn ei waith. Dros y blynyddoedd, datgelodd Leng miloedd o droseddau ac atafaelwyd offer pren a logio oddi ar gwmnïau a weithredant yn anghyfreithlon. Mae Leng wedi wynebu peryglon mawr yn ei waith ac arestiwyd ef ac ymgyrchwyr eraill sawl gwaith.

 Gwobrau 
Dyfarnwyd Gwobr Amgylcheddol Goldman i Leng yn 2016 am ei waith yn datgelu llygredd a logio anghyfreithlon yn Cambodia. 

 Cyfeiriadau 

Categori:Genedigaethau 1975
Categori:Ymgyrchwyr newid hinsawdd
Categori:Dadgoedwigo